PANSE PAN
斑色花
时间:2014-02-24 00:00:00 来源:德宏团结报
Tulum Tsin Yu
Oh... mu sai, mu sai!
Nhkon a shayi ni marit sharong ai,
Shadang la lon ni gajai gumhkong ai panse pan,
Daini hkrak sha mu lu ni ai
Tsamon pan daram sha pyi n gaba
Wa madaio pan zon sha rai nna wa,
Ndai shalung yan shala gata
Lanu yan hpunba hta sha kap noi nga a hka.
Amoi ngai no gaji ai ten hta,
Nu maumui zon nga hkai dan ai hpe na:
Tsom htap panse pan,
Hpro chyoi numchying gala,
Manam pyo la ai sangot,
Shi hpe dep ai nampan gaga n nga.
Tsom htap panse pan,
Wam wam samui gran ai shagong bum ga hta she nga,
Shalung hpunba laron hkan sha pu noi abya,
Di la lu na yak la nga.
Dai shani ko nna nang hpe marit shingnyi lu,
Maling a dinggram shang shagu,
Shara magup tam asoi mada yu,
N mu mu masin n si lu.
Ngai a shingran mungkan hta:
Nang, lagat hpungam zon gaba wumja,
Hpung shingkang hte tu wum nga na zon non ai wa;
Nang a manam pyo la ai nampan,
Kadung pu zon hkyeng tsom nna pu hpo lagra;
U myin sumhpa gatnyeng gatbu ni hpe,
nang a gumgui chyu hkong shachyu nna,
Gabu gara alum ala rai nga na zon non ai wa,
Hkrai shingtai garen gari,
Machyang hpunhpyi e sha noi,
Hpun lakran hkan sha gumgoi nna sha pra nga hka i!
Oh... Panse pan, Pan se pan,
N tsom la ai nang a hkum maka,
Nga yak dam ai nang a prat pra shingra.
Ginding aga majoi she dam lada,
Nang dung nang tsap lom na shara gata;
Mungkan ting na hka nu hka shi hti n ma,
Tim, nang ja lu na hka n nga,
Gaja nachying nhpa maroi ngu na?
Raitim, raitim,
Nang ruyak hpe asum hkam ai l;am n nga,
Nga pra n-gun do nna yon hkyen hkrap ashut ai mung n na.
Machyang hpun hpyi e kap,
Chyasam shingma e ba nna sha pra tim,
Asak sumri maren ngang grin galu nga;
Majoi gaji jingling udi sha raitim,
Manu na daram re atsam hte da-kan shaja;
Mateng daini du hkra,
nang a aru arat ding yang prat pra hkrat wa;
Nang a pu tsom nampan mani sumsai tut shakra.
Shong lam na maru mayak tsin-yam ysindam,
Nang hpe ahkyak n la,
N gut ai hpyit hte da-kan shaja.
Oh... panse pan, panse pan,
Shagrau sha-a ging ai panse pan!
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
quy_Latn yue_Hant zho_Hans kac_Latn hau_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn quy_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn dik_Latn kac_Latn ltg_Latn kac_Latn kac_Latn kac_Latn kac_Latn